[{"text_idx": "#000005", "text": "Soometsade taastamine annab metsakanaliste pesitsusele ootamatu hoobi"}, {"text_idx": "#000007", "text": "Tartu U\u0308likooli looduskaitsebioloogide viis aastat va\u0308ldanud uuringust selgus, et taastatud soometsades vahetult pa\u0308rast kraavide sulgemist ja raiete ja\u0308rel pesaru\u0308u\u0308ste siiski suurenes, hoolimata kiskjate va\u0308ljapu\u0308u\u0308dmisest. Seega on o\u0308koloogiliste seoste taastamine juba rikutud soometsamaastikel keeruline, eriti kui seal elab ohustatud liik metsis."}, {"text_idx": "#000008", "text": "Eelmisel sajandil kuivendati enamik Po\u0303hja-Euroopa ja Eesti soometsadest. Selle tagaja\u0308rjel teisenesid soolindude elupaigad sedavo\u0303rd, et muutusid osadele liikidele sobimatuks. Eriti mo\u0303jutas massiline kuivenduskraavide rajamine metsakanalisi, sealhulgas metsist (Tetrao urogallus) ja laanepu\u0308u\u0308d (Tetrastes bonasia), kirjutab Tartu U\u0308likooli o\u0308koloogia ja maateaduste instituudi doktorant Eliisa Pass ajaveebis Linnuvaatleja."}, {"text_idx": "#000009", "text": "Kahe liigi arvukus on eelmise sajandi keskpaigas pidevalt langenud. Selle u\u0308ks vo\u0303imalik po\u0303hjus vo\u0303ib Soomes la\u0308biviidud uuringute na\u0308itel olla kurnade ja tibude ko\u0303rgenenud suremus. Kui kuivendatud metsades on arvukamalt va\u0308ikekiskjaid, toob see kaasa kanaliste kurnade ja pesakondade suurema hukkumisohu."}, {"text_idx": "#000010", "text": "Kuna soo-elupaikade taastamine on pa\u0308evakajaline nii Eestis kui ka mujal Euroopas, uurisid Tartu U\u0308likooli teadlased, kuidas mo\u0303jutab soometsade taastamine maaspesitsejate, eriti metsakanaliste pesitsusedukust. Selleks tegid nad aastatel 2014\u20132018 Soomaal ja osaliselt ka Kirde-Eestis eksperimendi, kus vo\u0303rdlesid kanaliste pesaru\u0308u\u0308steriski ja sigimisedukust enne ning pa\u0308rast elupaikade taastamisto\u0308id."}, {"text_idx": "#000011", "text": "Endise veetaseme saavutamiseks sulgesid nad kraave, ho\u0303reda soometsa taasloomiseks ho\u0303rendasid aga kuivenduse to\u0303ttu tihedamaks muutunud puistut. Nii enne kui ka pa\u0308rast elupaikade taastamisto\u0308id vo\u0303rdlesid nad kuivendatud uurimisalasid kuivendamata looduslike soometsadega. Saamaks teada, kuidas mo\u0303jutab ro\u0308o\u0308vlus kanaliste sigimisedukust, pu\u0308u\u0308dsid nad pa\u0308rast elupaikade taastamisto\u0308id pooltel uurimisaladel va\u0308lja va\u0308ikekiskjaid."}, {"text_idx": "#000012", "text": "Pesaru\u0308u\u0308steriski hindamiseks kasutasid uurijad kahest kanamunast ning u\u0308hest plastiliinist munast koosnevaid tehispesi. Kanamunad sarnanevad metsakanaliste munadele ja on kiskjatele meelepa\u0308rane toit, plastiliinist muna aga pandi pessa kiskjate hamba- vo\u0303i nokaja\u0308lgede tuvastamiseks."}, {"text_idx": "#000013", "text": "Ehkki meetod ei hinda tegelikku ro\u0308o\u0308vlust uuritavatele lindudele, on tegemist laialt kasutatava vo\u0303ttega, millega vo\u0303rreldakse kisklusohu tasemeid eri tu\u0308u\u0308pi aladel. Uurijad hindasid ka kanaliste tegelikku pesitsusedukust, kasutades selleks metsise- ja laanepu\u0308u\u0308de pesakondade vaatlusi enne ning pa\u0308rast kiskjate va\u0308ljapu\u0308u\u0308ki."}, {"text_idx": "#000015", "text": "Uuringust selgus, et nii enne kui ka pa\u0308rast taastamisto\u0308id oli enamikel aladel pesaru\u0308u\u0308stetase ko\u0303rge, ulatudes u\u0308le 50 protsendi ja ku\u0308u\u0308ndides kohati saja protsendini. Ehkki tehispesade meetod vo\u0303ib reaalset pesaru\u0308u\u0308steriski u\u0308le hinnata, peegeldavad tulemused kanalistel lasuvat ko\u0303rget kisklusfooni. Viimast seda enam, et ainuu\u0308ksi imetajate seas oli pesaru\u0308u\u0308stajaid va\u0308hemalt viiest eri liigist."}, {"text_idx": "#000016", "text": "Enne-pa\u0308rast vo\u0303rdlus na\u0308itas ka, et pa\u0308rast kraavide sulgemist ja metsa ho\u0303rendamist suurenes pesaru\u0308u\u0308ste taastatud elupaikades oluliselt. Sealjuures ru\u0308u\u0308sterisk suurenes tugevasti ka nendel kuivendatud aladel, mis ja\u0308eti taastatud alade ko\u0303rvale kontrollaladeks. Kirjeldatud uuringust ja ka mujal maailmast leitu po\u0303hjal peegeldub eelko\u0303ige metsa ho\u0303rendamise negatiivne mo\u0303ju \u2013 just harvendatud metsas on kiskjal suurem to\u0303ena\u0308osus pesa avastada."}, {"text_idx": "#000017", "text": "Pa\u0308rast kiskjate va\u0308ljapu\u0308u\u0308ki suurenes nii tehispesade kui ka metsise ja laanepu\u0308u\u0308 pesakondade elluja\u0308a\u0308mus. Samas nii ru\u0308u\u0308sterisk kui ka pesakondade elluja\u0308a\u0308mus va\u0308henesid vaid nendel aladel, kus kiskjaid va\u0308lja ei pu\u0308u\u0308tud. See na\u0308itab, et kiskjate pu\u0308u\u0308dmine mo\u0303jub kanaliste sigimisedukusele ha\u0308sti lokaalselt ja lu\u0308hikest aega. Sealjuures oli ka alasid, kus ku\u0308ll kiskjad eemaldati, ent ho\u0303rendatud metsas ru\u0308u\u0308stasid kiskjad siiski rohkem pesi, kui enne raiete tegemist."}, {"text_idx": "#000018", "text": "Kuivendatud soometsade taastamine endisesse seisu on keeruline. Ehkki elupaik vo\u0303ib mo\u0303ni aasta pa\u0308rast taastamisto\u0308id va\u0308lja na\u0308ha u\u0308sna loodusla\u0308hedane ja muutuda paljudele sooliikidele ja\u0308lle sobivaks, on liikidevaheliste o\u0308koloogiliste sidemete taastamine pikaajalisem ning keerukam protsess."}, {"text_idx": "#000020", "text": "Eestis kaduv must-toonekurg aitab pa\u0308a\u0308sta ra\u0308a\u0308sta alt teisi liike"}, {"text_idx": "#000021", "text": "Esimene ra\u0308a\u0308kiv part korrutas vandeso\u0303nu"}, {"text_idx": "#000022", "text": "Austraalia papagoid viljelevad pru\u0308gikastide avamise kultuuri"}, {"text_idx": "#000024", "text": "Va\u0308ljasuremisohus olev lendorav vajab ja\u0308tkuvalt kaitset"}, {"text_idx": "#000028", "text": "Ornitoloog: praegu on ha\u0308sti mitmekesine ra\u0308ndeaeg"}, {"text_idx": "#000029", "text": "Suur linn teeb linnu silmad va\u0308ikseks"}, {"text_idx": "#000030", "text": "\"Pealtna\u0308gija\": kukkurhuntide ellu a\u0308ratamine ku\u0308tab kirgi ja kombib eetikapiire"}, {"text_idx": "#000033", "text": "Galerii: testi end, kas tunned neid Eesti seeni?"}, {"text_idx": "#000034", "text": "Harakad aitasid u\u0308ksteisel ja\u0308litusseadmeid eemaldada"}, {"text_idx": "#000035", "text": "Varesed mo\u0303istavad, mis ja\u0308rjekorras sulud ka\u0308ivad"}, {"text_idx": "#000039", "text": "Hu\u0308ljatud su\u0308nteesimeetod peibutab keskkonnaso\u0303bralikuma keemiaga"}, {"text_idx": "#000043", "text": "Tartu U\u0308likooli teadlased aitasid avastada mullas ka\u0308iva globaalse so\u0303ja"}, {"text_idx": "#000045", "text": "Maailma vastupidavaimate loomade saladused hakkavad paljastuma"}, {"text_idx": "#000046", "text": "Virtuaaltuur: Tallinna loomaaia ja\u0308a\u0308karud said viimaks uue kodu"}]